**Aleksandar Štulhofer** (1962.), redoviti profesor, Predstojnik Katedre za seksologiju, Odsjek za sociologiju Filozofskog fakulteta u Zagrebu. Osnivač seksualne terapije u Hrvatskoj.

Biografija
----------

Štulhoferov otac je bio kirurg a majka predavala u srednjoj školi. Njegova baka je bila jako religiozna a roditelji nisu nikada razgovarali s njim o seksualnosti. Prema vlastitim izjavama, klasične sociološke teme u njegovoj mladosti nisu izazivale veliki entuzijazam. No to se promijenilo kada je 1991. prvi put posjetio SAD. Dobio je istraživačku stipendiju na Sveučilištu Indiana u Bloomingtonu, u sklopu kojeg je i slavni Institut Kinsey, najpoznatija seksološka institucija na svijetu. Tu je imao pristup velikoj biblioteci pa je danima čitao i tražio nove knjige, te je tako naišao na jednu veliku policu s knjigama o ljudskoj seksualnosti.

> Bio je to moj susret s idejom da postoji nešto kao znanost o seksualnosti. Našao sam nešto što je bilo zanimljivo, znanstveno legitimno i povezano s mojim posve osobnim interesom za seksualnost kao dimenziju koja ljude razlikuje na fascinantan način. A to je područje bilo potpuno nerazvijeno u Hrvatskoj.
> 
> 

Prema njegovom shvaćanju, ljubav, brak i seks su različiti pojmovi. Razlikuje i pojam "ljubav" od pojma "zaljubljenost":

> Ljubav je dimenzija o kojoj je puno teže govoriti, teže ju je opisati, za nju treba puno više vremena da se razvije. A i, vjerojatno, stoga što sadrži neke kontradiktorne elemente. Čini mi se da je intimnost, kao kompleksan odnos između dvoje ljudi koji podrazumijeva uzajamno otvaranje, povjerenje, poštovanje, interes za drugoga i njegovu viziju svijeta, način na koji mogu najbolje opisati svoje viđenje ljubavi.
> 
> 

Prema vlastitiom priznanju, najzanimljiviji razgovor je jednom imao nakon predavanja u Isusovačkoj školi s grupom mladih vjernika koji su se trudili poštivati tradiciju i ne stupati u spolne odnose prije braka.

Prema njegovoj teoriji, seks ne izaziva ovisnost, pa ljudima koji pate od problema s kontroliranjem seksualnog nagona, tvrdi, pomaže normalna psihoterapija, a nije potreban odlazak u klinike za liječenje ovisnosti.

Štulhofer je također pokretač seksualne terapije u Hrvatskoj. U istraživanju iz 2003. godine, na uzorku tisuću žena, navodi kako poteškoće pri postizanju orgazma ima svaka peta žena u Hrvatskoj, što se poklopilo sa svjetskim rezultatima.

Djela (izbor)
-------------

* (2000). *Nevidljiva ruka tranzicije: ogledi iz ekonomske sociologije*. Razvoj i okoliš : biblioteka časopisa Socijalna ekologija ; knj. 13. Zagreb: Hrvatsko sociološko društvo : Zavod za sociologiju Filozofskog fakulteta. str. 204. ISBN 953-6552-34-5.  CROSBI 238931.
* (2004). *Informiranost o HIV/AIDS-u, stavovi i seksualno ponašanje radnika migranata u RH*. Zagreb: Međunarodna organizacija za migracije. str. 63. ISBN 953-99721-0-8.  CROSBI 238932.

Izvori
------

1. 1 2 3 4 5 6 7  Orhidea Gaura (2010-07-06). „Aleksandar Štulhofer: Neumorni istraživač hrvatskog libida". Nacional. Arhivirano iz originala na datum 2010-11-19. Pristupljeno 2010-11-17.
2. ↑  „Liječeni ovisnici o seksu ili lažovi?". Večernji list. 2010-02-27. Pristupljeno 2010-11-17.
3. ↑  Nataša Barolin Belić (2009-09-03). „Predrasude o seksualnoj terapiji". Monitor. Arhivirano iz originala na datum 2010-01-15. Pristupljeno 2010-11-17.
4. ↑  Nađa Irena Fišić (2010-01-28). „Svaka peta žena ne može doživjeti orgazam". Jutarnji list. Arhivirano iz originala na datum 2010-12-04. Pristupljeno 2010-11-17.

Vanjske veze
------------

* Štulhofer na starnicama Filozofskog fakulteta
* Aleksandar Štulhofer u Tko je tko u hrvatskoj znanosti
* Djela čiji je autor Aleksandar Štulhofer u Hrvatskoj znanstvenoj bibliografiji

***Aleksandar Štulhofer*** na Wikimedijinoj ostavi

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 233727032
* LCCN: n96003911
* ISNI: 0000 0000 4243 6110
* ORCID: 0000-0001-5138-3644
* CONOR.SI: 33728611

 |